Milú

Milú (en francés Milou) ye un personache de ficción d'o cómic As aventuras de Tintín, d'o dibuixant belga Hergé. Ye un can de raza, Fox terrier de pelo duro y blanco. Ye o companyero de Tintín en a serie de cómics que leva o mesmo nombre que o protagonista.

 Biografia de ficción 
Milú ye d'a raza Fox terrier y o suyo pelo ye blanco de tot. A suya personalidat ye la d'un can fachendoso y laminero a qui tamién le cuaca o whisky. Milu pasea su hueso nº 4 Pag.2-16. Editorial Moulinsart. 2014. Figuras de Tintín la colección oficial. ISBN 978-84-684-2529-0
A diferencia d'o suyo amo, Milú se caracteriza por tener mas os piez en a tierra; no ye obsesionau con a misión a cumplir, estando a suya prencipal aspiración a tranquilidat, lo que le fa desconfiar muitas vegadas d'as iniciativas d'o suyo amo.

Encara que ye indeciso por momentos, Milú se desfá d'as suyas vacilacions cuan se tracta de rescatar a Tintín, ta o que recurre a o suyo inchenio y a o suyo valor.

Papel en as aventuras
En os primers álbums d'a serie, Milú tien un papel central, ya que ye l'unico companyero d'o suyo amo. Os dos mantienen verdaderas conversacions, a on o can ocupa en bel inte o puesto de confident y d'obchector.

Entre atras feguras anecdoticas, s'ha de resaltar a fascinación que exerce o whisky ta iste can, particularment cuan se tracta d'a (ficticia) marca Loch-Lomond, lo que le ocasiona no pocos problemas. En iste sentiu, ye muit pareixiu a o Capitán Haddock, dica o punto de que pareixe estar a mesma prefiguración. O can y o capitán son personaches d'o mesmo orden, que equilibran con alegría lo que Tintín pueda tener d'excesivament saputo u virtuoso. Posiblement ye por ista razón que o papel de Milú se ve sensiblement disminuyiu dimpués de l'aparición de Haddock en a serie.

 O nombre 
O nombre orichinal de Milou se debe a la primera moceta de l'autor Hergé a la edat de 18 anys (Marie-Louise Van Cutsem, dita afectuosament "Milou"). Por ista razón muitos cometen a error d'afirmar que Milú se tracta d'una fembra. Manimenos, as actituz d'a mascota y o constant uso d'a parola chien (en francés, can) deixan claro que Milú ye d'un masclo. Amo y can son tan inseparables que mientres muitos anyos a serie sobre as aventuras de l'agudo reportero se titulaba As aventuras de Tintín y Milú.

 Referencias 

Categoría:Personaches d'as aventuras de Tintín
Categoría:Personaches ficticios de cómic
Categoría:Cans ficticios